Besiddelse af skarpladt pistol og ammunition. Skud mod en anden person, der blev ramt i låret og foden. Tyveri.

Kørsel uden kørekort. Gentagne kørsel i hashpåvirket tilstand. Fartoverskridelse med mere end 100 procent af den tilladte hastighed. Gentagne overtrædelser af polititilhold. Besiddelse af hash. Tyveri af mobiltelefon i arresten.

Sådan lyder tiltalerne mod den kendte digter Yahya Hassan. Han skal i retten i Aarhus den 5.september.

Dermed er anklageskriftet fra Østjyllands Politi meterlangt og fylder 9 A4-sider.

Læs også : Yahya Hassan bliver bag tremmer trods brækket håndled

Af anklageskriftet fremgår det, at de første lovovertrædelser ifølge politiet bliver begået i foråret 2015. Det første punkt handler om tyveri af et glas alkohol og en fadøl til en værdi af 64 kroner på en bar i Aarhus.

Herefter følger 35 forhold, som handler om alt fra 'smølfespark' i ansigtet på andre, trafikforseelser til vold af særlig farlig karakter.

Yahya Hassan blev anholdt i marts 2016 efter at have skudt mod en 17-årig mand.